Държавен вестник, бр. 104, 2005 г., стр. 39

Б Р О Й  104
Д Ъ Р Ж А В Е Н   В Е С Т Н И К
С Т Р .  39
МИНИСТЕРСТВО
НА ВЪНШНИТЕ РАБОТИ
СПОГОДБА
между правителството на Република Бълга-
рия и правителството на Босна и Херцеговина
за сътрудничество в областта на науката, об-
разованието и културата
(Утвърдена с Решение № 725 от 24 октомври
2003 г. на Министерския съвет. В сила за Репуб-
лика България от 1 септември 2005 г.)
Правителството на Република България и
правителството на Босна и Херцеговина, нари-
чани по-долу “страните”,
имайки предвид радикалните промени, про-
тичащи в съвременното общество,
стремейки се да заздравят приятелските
отношения между двете държави и да задълбо-
чат взаимното си разбирателство,
водени от желанието да задълбочат сътруд-
ничеството си в областта на образованието,
науката, културата, изкуството, спорта и др.,
решени да се придържат към принципите на
Заключителния акт от Хелзинки, разработени
и конкретизирани в рамките на ОССЕ, в Па-
рижката харта за нова Европа, както и в Евро-
пейската конвенция по културата, се договори-
ха, както следва:
Член 1
Страните ще насърчават сътрудничеството
във всички области на образованието, науката,
технологиите, културата, изкуството, спорта,
младежта и средствата за масово осведомява-
не, както и преките контакти в тези области
чрез обмяна на опит, информация и документа-
ция от взаимен интерес.
Член 2
Страните ще насърчават сътрудничеството
в науката и технологиите чрез:
а) подпомагане на прякото сътрудничество
между институциите, занимаващи се с изслед-
вания и технологии;
б) насърчаване и стимулиране на пряко сът-
рудничество между министерствата и институ-
циите за наука и технологии на базата на съот-
ветни споразумения за тази цел.
Член 3
Страните активно подпомагат сътрудничест-
вото и обмяната на опит в областта на образо-
ванието чрез:
а) съдействие за сключване на споразуме-
ния за пряко сътрудничество между съответни-
те министерства на образованието и науката на
двете страни, както и между съответните обра-
зователни институции на всички равнища;
б) предоставяне в рамките на възможности-
те на стипендии и места за пълно или частично
обучение в университети, следдипломна квали-
фикация и изследователска работа на студенти,
специалисти, научни и творчески работници;
в) балансиране обмена на университетски
преподаватели, научни работници, специалис-
ти, студенти и стажанти, както и информация,
документация и научни публикации в съответ-
ните области.
Член 4
Страните ще осигурят необходимите условия
за взаимно признаване на научните звания и
дипломите, издавани от техните образователни
заведения, както и удостоверенията, дипломи-
те, научните звания и академични степени, по-
лучени в резултат на обучение, повишаване на
квалификацията и специализираните изследва-
ния на техните собствени специалисти в инсти-
туции на другата държава. За тази цел ще бъдат
изработени отделни споразумения, уточняващи
условията и изискванията за признаване.
Член 5
С цел по-добро запознаване с художествени-
те и културните ценности на другия народ всяка
от страните ще насърчава обмена на културни
събития, както и на творчески работници и
специалисти по изящни изкуства, театър, музи-
ка, филмопроизводство, литература, библиотеч-
на и музейна работа, аудио- и видеопродукция
и други области на културата.
Член 6
Страните ще се информират взаимно и ще
осигуряват благоприятни условия за участието
на представители от другата страна в междуна-
родни фестивали, конкурси, научни и културни
събития, провеждани на техните територии.
Член 7
Страните ще насърчават сътрудничество в
преводаческата и издателската дейност.
Член 8
Страните ще насърчават сътрудничество в
защитата на авторското право и ще осигуряват
спазване на правата на интелектуалната собст-
веност в съответствие с националното си зако-
нодателство и международните си задължения
в тази област.
Член 9
Страните ще сътрудничат за опазване на не-
движимото и движимото културно наследство.
През периода на действие на тази спогодба
те ще вземат мерки в съответствие с национал-
ните си законодателства и международни за-
дължения за предотвратяване на незаконния
внос и износ на културни и исторически цен-
ности, както и за възстановяване на законните
права на собственост и връщането им в страна-
та на произход.
Член 10
Страните ще насърчават сътрудничеството
на реципрочна основа между техните държав-
ни архиви, като подпишат отделно споразуме-
ние за тази цел.